Incendiu violent la Spitalul Matei Balș. Primele imagini cu pacienții transferați. Starea acestora.
Patru pacienți din cei aflați la institutul Matei Balș au ajuns la spitalul Marius Nasta. Alți patru pacienți au ajuns la Victor Babeș. Spitalul Marius Nasta poate primi 36 de pacienți. Și-au manifestat disponibilitatea de a primi pacieți spitalele Victor Babeș, Sfântul Ioan și Witing. Din cauza incendiului au încetat din viață patru persoane.
În urma incendiului de la Institutul de Boli Infecțioase Prof. Matei Balș, au fost aduși prin transfer la Spitalul Universitar de Urgență Elias un număr de șase pacienți cu vârste cuprinse între 60-83 de ani.Toți pacienții sunt confirmați cu infecție SARS CoV-2. Starea lor este stabilă, sunt echilibrați hemodinamic, au necesar mic de oxigen (între 3 – 5 l). Doi dintre pacienți au deficit neurocognitiv, comunică spitalul.Unul dintre pacienți prezintă leziuni minore la nivelul căilor respiratorii superioare. 11.00 Un singur pacient transferat la Spitalul Victor Babeș este în stare gravăUn singur pacient transferat de la Matei Balș la Spitalul "Victor Babeș" este în stare gravă, declară dr. Simina Florescu, directorul medical de la "Victor Babeș". Doi pacienți au forme medii spre severe de boală și au nevoie de oxigen, iar al patrulea este echilibrat.Dr. Simina Florescu, directorul medical al Spitalului "Victor Babeș" a declarat că așteaptă alți doi pacienți afectați de incendiul de la Matei Balș. Cei doi pacienți au forme medii de boală și nu necesită condiții speciale de terapie intensivă. 10.30 53 de pacienți, din 102 de la Matei Balș, au fost transferațiAu fost transferați către alte unități sanitare un număr de 53 de pacienți, din 102 pacienți aflați în saloanele din Pavilionul 5 al Institutului Național de Boli Infecțioase "Matei Balș", afectat de incendiu. 10.00 Spitalul Marius Nasta a primit 4 pacienți de la Balș, doi sunt în stare mai gravăSpitalul Marius Nasta a primit patru pacienți, doi bărbați și două femei, cu vârste între 62 și 84 de ani, dintre care două persoane sunt stabile, iar două, un bărbat și o femeie, sunt la terapie intensivă, în stare mai gravă, a declarat joi directoarea spitalului, Beatrice Mahler. Spitalul mai are disponibile 32 de locuri COVID, a precizat Mahler. 9.42 La Spitalul Universitar au ajuns 5 paciențiLa Spitalul Universitar de Urgență București au fost transferați cinci pacienți. Sunt cinci pacienți dependenți de oxigen.Unul din pacienți a fost intubat, pentru că avea și arsuri pe căile aeriene superioare, dar este în stare stabilă. 9.28 Spitalul Marius Nasta a primit 4 pacienți de la Balș, doi sunt în stare mai gravăBeatrice Mahler, manager Spital Marius Nasta: "Au fost aduse 4 persoane, 2 femei și 2 bărbați, cu vârsta de 62-89 de ani. Sunt conștienți, sunt prezenți, însă 2 dintre persoane sunt în stare gravă la ATI. (…) Mai sunt disponibile 32 de locuri. Este o situație extrem de dificilă. Efortul și suprasolicitarea structurii de suport ventilator și de suport al instalației sunt maximale în această perioadă. Clădirile sunt vechi. Nu poți face management de calitate decât într-o infrastructură nouă. (…) Noi avem centrală proprie, tocmai pentru a nu avea probleme în acest sens. În acest moment nu am luat contact cu rudele pacienților.“Știrea inițialăUn incendiu violent a izbucnit în această dimineață, în jurul orei 5, într-un corp de clădire al spitalului Matei Balș, în urma căruia au murit patru oameni.În total, au fost evacuați în jur de 120 de pacienți, iar patru oameni au decedat. Patru pacienți din cei aflați la institut au ajuns la spitalul Marius Nasta, iar alți patru au fost primiți la Victor Babeș.Managerul spitalului Marius Nasta, Beatrice Mahler, spune că spitalul poate primi 36 de pacienți. Beatrice Mahler nu a oferit detalii despre starea celor patru pacienți ajunși.Șeful Departamentului pentru Situații de Urgență, Raed Arafat a anunțat că 43 de pacienți au fost transferați către alte spitale: "Am dat la centrul de coordonare să ne dea locuri. Au fost identificate 280 de locuri de către centrul de coordonare Covid. Am transferat 43 de pacienți către spitale“.Și-au manifestat disponibilitatea de a primi pacienți de la Matei Balș și spitalele Victor Babeș, Sfântul Ioan și Witing.